બીજા દિવસે તે નોકરી પર ન જતાં શેઠે તેને ફોન કરી આગલા દિવસે જે બનાવ બન્યો. તેના માટે માફી માંગી નોકરી પર આવવા જણાવ્યું હતું પરંતુ તે ગઇ ન હતી. આ ફોન પર થયેલી વાતનું ભોગ બનનાર મહિલાએ મોબાઇલમાં રેકોર્ડિંગ પણ કર્યું છે. પહેલાં આ બનાવથી ગભરાઇ ગયેલી મહિલાએ પોલીસમાં ફરીયાદ કરવાનું ટાળ્યું હતું પરંતુ તણે પોતાના પતિને વાત કરતાં તેના પતિએ ફરિયાદ નોંધાવવાની હિંમત આપતાં આજે આ ભોગ બનનાર પરિણીતાએ કચ્છ કલા 786ના શેઠ અબ્દુલભાઇ વિરૂદ્ધ છેડતીની ફરિયાદ એ-ડિવિઝન પોલીસ મથકે દાખલ કરાવી હતી. આ બનાવમાં તપાસ વુમન પીએસઆઇ એચ.વી.ધેડા ચલાવી રહ્યા છે. શો-રૂમના માલીકે જ પોતાને ત્યાં કામ કરતી મહિલા સાથે આ પ્રકારનું વર્તન કર્યું હોવાની ઘટનાથી શહેરમાં ચકચાર મચી જવા પામી છે.